|  |  |  |  |  |  |  |
| --- | --- | --- | --- | --- | --- | --- |
| Številka: 007-300/2019/34 – povezava 007-206/2017 | | | | | | |
| Ljubljana, 22. 6. 2020 | | | | | | |
| EVA 2019-2550-0036 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o spremembah in dopolnitvah Uredbe o vodovarstvenem območju za vodno telo vodonosnikov na območju občine Jesenice – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi prvega odstavka v zvezi s tretjim odstavkom 74. člena Zakona o vodah (Uradni list RS, št. 67/02, 110/02 – ZGO-1, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15 in 65/20) je Vlada Republike Slovenije na … seji, dne…, sprejela naslednji  SKLEP:  Vlada Republike Slovenije je izdala Uredbo o spremembah in dopolnitvah Uredbe o vodovarstvenem območju za vodno telo vodonosnikov na območju občine Jesenice, ki se objavi v Uradnem listu Republike Slovenije.  dr. Božo PREDALIČ  GENERALNI SEKRETAR    Priloge sklepa:   * Uredba o spremembah in dopolnitvah Uredbe o vodovarstvenem območju za vodno telo vodonosnikov na območju občine Jesenice   Prejemniki sklepa:   * Ministrstvo za okolje in prostor * Direkcija RS za vode * Agencija RS za okolje * Občina Jesenice * Občina Kranjska Gora * Geološki zavod Slovenije * Kmetijski inštitut Slovenije | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * mag. Andrej VIZJAK, minister * dr. Metka GORIŠEK, državna sekretarka * Bojan DEJAK, v.d. generalnega direktorja Direktorata za vode in investicije * mag. Luka ŠTRAVS, vodja Sektorja za upravljanje voda * Irena OVEN, podsekretarka | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| Pri pripravi predloga predpisa je za predlagano spremembo uredbe sodeloval pripravljavec strokovnih podlag, ki so bile izdelane za prvo uredbo, in strokovnega mnenja – Geološki zavod Slovenje. Stroški za izdelavo strokovnega mnenja in za sodelovanje pri pripravi predpisa so vključeni v vsakoletno pogodbo med izvajalcem in ministrstvom. Pogodba je sklenjena na podlagi tretjega odstavka 158. člena Zakona o vodah (Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064) – ZZdrI-A, [41/04](http://www.uradni-list.si/1/objava.jsp?sop=2004-01-1694) – ZVO-1, [57/08](http://www.uradni-list.si/1/objava.jsp?sop=2008-01-2417), [57/12](http://www.uradni-list.si/1/objava.jsp?sop=2012-01-2418), [100/13](http://www.uradni-list.si/1/objava.jsp?sop=2013-01-3602), [40/14](http://www.uradni-list.si/1/objava.jsp?sop=2014-01-1618), 56/15 in 65/20) in 5. točke prvega odstavka 27. člena Zakona o javnem naročanju (Uradni list RS, št. [91/15 in 14/18)](http://www.uradni-list.si/1/objava.jsp?sop=2013-01-0304). | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Uredba o spremembah in dopolnitvah Uredbe o vodovarstvenem območju za vodno telo vodonosnikov na območju občine Jesenice je pripravljena z namenom, da se dopustita umestitev v prostor in gradnja novega železniškega predora za drugi tir železniške proge Ljubljana–Kranj–Jesenice–državna meja. Načrtovani novi predor bo umeščen na skrajnem vzhodnem delu širšega vodovarstvenega območja zajetja Predor Karavanke. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/**NE** | |
| b) | usklajenost slovenskega pravnega reda s pravnim redom Evropske unije | | | | | | | | | **DA**/NE | |
| c) | administrativne posledice | | | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | | | DA/**NE** | |
| e) | socialno področje | | | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  Sprememba uredbe ne bo imela finančnih posledic. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA/**NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani:  / | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | **DA**/NE | | |
| (Če je odgovor NE, navedite, zakaj ni bilo objavljeno.)  Gradivo je bilo objavljeno na spletni strani E-demokracija. | | | | | | | | | | | |
| (Če je odgovor DA, navedite)  Gradivo je bilo objavljeno na spletni strani E-demokracija.  Datum objave osnutka spremembe uredbe: 30. 7. – 30. 8. 2019  V razpravo so bili vključeni:   * lokalne skupnosti, * nevladne organizacije, * predstavniki zainteresirane javnosti, * predstavniki strokovne javnosti.   Na gradivo v času javne objave ni bilo podanih pripomb.  Upoštevani so bili:   * v celoti, * večinoma, * delno, * niso bili upoštevani.   Poročilo je bilo dano ……………..  Javnost je bila vključena v pripravo gradiva v skladu z Zakon o varstvu okolja (Uradni list RS, št. [39/06](http://www.uradni-list.si/1/objava.jsp?sop=2006-01-1682) – uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) – ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890) – ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085), [30/16](http://www.uradni-list.si/1/objava.jsp?sop=2016-01-1264), [61/17](http://www.uradni-list.si/1/objava.jsp?sop=2017-01-2914) – GZ, [21/18](http://www.uradni-list.si/1/objava.jsp?sop=2018-01-0887) – ZNOrg in [84/18](http://www.uradni-list.si/1/objava.jsp?sop=2018-01-4120) – ZIURKOE). | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | **DA**/NE | | |
| **11. Gradivo je uvrščeno v delovni program vlade:** | | | | | | | | | DA/**NE** | | |
| mag. ANDREJ VIZJAK  MINISTER | | | | | | | | | | | |

**PREDLOG**

**EVA 2019-2550-0036**

Na podlagi prvega odstavka v zvezi s tretjim odstavkom 74. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20) Vlada Republike Slovenije izdaja

**UREDBO**

**O SPREMEMBAH IN DOPOLNITVAH UREDBE O VODOVARSTVENEM OBMOČJU**

**ZA VODNO TELO VODONOSNIKOV NA OBMOČJU OBČINE JESENICE**

**1. člen**

V Uredbi o vodovarstvenem območju za vodno telo vodonosnikov na območju občine Jesenice (Uradni list RS, št. 62/13 in 92/14) se v 3. členu prvi odstavek spremeni tako, da se glasi:

»(1) Vodovarstveno območje, notranja območja in območje zajetja ter njihove geografske meje so prikazani na digitalnem podatkovnem sloju za raven merila 1 : 5.000 v državnem koordinatnem sistemu in vključujejo zlasti naslednje podatke, ki so del vodnega katastra:

* identifikacijsko številko vodovarstvenega območja, notranjih območij in območja zajetja,
* šifro posameznega notranjega območja in območja zajetja ter oznako in ime notranjega območja in območja zajetja,
* površino vodovarstvenega območja, notranjih območij in območja zajetja,
* datum določitve oziroma uveljavitve vodovarstvenega območja, notranjih območij in območja zajetja ter
* opombe.«.

Drugi in peti odstavek se črtata.

Dosedanja tretji in četrti odstavek postaneta drugi in tretji odstavek.

**2. člen**

V 6. členu se za četrtim odstavkom doda nov, peti odstavek, ki se glasi:

»(5) Ne glede na prvi odstavek tega člena je na širšem vodovarstvenem območju zajetja Predor Karavanke dovoljeno izvajanje vzdrževanja objekta ter vzdrževalnih del v javno korist na železniški infrastrukturi v skladu s predpisi, ki urejajo graditev, in se za izvajanje teh del izda vodno soglasje, če so zagotovljeni zaščitni ukrepi, s katerimi se preprečijo negativni vplivi na stanje površinskih in podzemnih voda.«.

**3. člen**

Za 9. členom se dodata nova 9.a in 9.b člen, ki se glasita:

»**9.a člen**

(1) Ne glede na 6. člen te uredbe je na širšem vodovarstvenem območju za zajetje Predor Karavanke dovoljena gradnja železniškega predora s pripadajočo prometno signalizacijo in opremo ter inštalacijami in se izda vodno soglasje oziroma mnenje v postopku izdaje gradbenega dovoljenja, če:

* je iz rezultatov analize tveganja za onesnaženje, ki se izdela za vse načrtovane objekte, razvidno, da so zagotovljeni zaščitni ukrepi, s katerimi se preprečijo negativni vplivi na vodni režim ter stanje površinskih in podzemnih voda, zlasti na kakovost in količino podzemne vode, ter da je tveganje za onesnaženje zaradi tega posega sprejemljivo,
* občini Jesenice in Kranjska Gora podata izjavo, iz katere je razvidno, da sta seznanjeni z gradnjo predora, ter
* so izpolnjeni pogoji iz 9.b člena te uredbe.

(2) Z analizo tveganja ter zaščitnimi in omilitvenimi ukrepi iz prejšnjega odstavka se seznanijo upravljavec zajetja Predor Karavanke, izvajalci obvezne občinske javne službe za oskrbo s pitno vodo v občinah Jesenice in Kranjska Gora ter občini Jesenice in Kranjska Gora.

**9.b člen**

(1) Ne glede na prvi odstavek 6. člena in 9.a člen te uredbe je pri gradnji in obratovanju železniškega predora treba izpolnjevati tudi naslednje pogoje:

1. zagotoviti je treba učinkovito dreniranje zaledne kamninske (hribinske) podzemne vode,
2. zagotoviti je treba ukrepe za čim manjše zmanjšanje prepustnosti kamnine v vodonosniku, pri čemer je treba izvesti dodatne (globinske) drenažne ukrepe, če se zaradi gradnje ta prepustnost manjša,
3. med gradnjo so na območju gradbišča prepovedani parkiranje, vzdrževanje naprav in opreme ter pretakanje goriva na neutrjenih površinah ali utrjenih površinah, ki nimajo zagotovljenega zbiranja in odvajanja odpadnih voda,
4. uporaba gradbenih odpadkov za zapolnjevanje kavern je prepovedana,
5. za izvedbo tesnilnih sistemov (npr. tesnilne zavese, injektiranje, uporaba brizganega betona) se uporablja beton z nealkalnimi pospeševalci vezanja. Uporaba injekcijskih mas, ki bi spreminjale kemično stanje podzemne vode v vodonosniku, ni dovoljena. Pri gradnji se za beton lahko uporabljajo le tisti dodatki, ki ne vsebujejo škodljivih snovi za tla, vodno okolje in zdravje ljudi,
6. odpadne vode se ne smejo mešati z zajetimi izviri ali zalednimi vodami,
7. odpadne vode iz predora je treba zajeti in odvajati zunaj vodovarstvenega območja. Cevovod, po katerem se odvaja odpadna voda, mora biti izveden tako, da je preprečeno kakršno koli uhajanje, izcejanje ali ponikanje v podzemno vodo ali zajetje. Če se odpadna voda odvaja po odvodnih jarkih, so ti utrjeni in zatesnjeni,
8. o morebitni nesreči, vdoru vode ali mulja in kakršnem koli izlitju je treba nemudoma obvestiti upravljavca zajetja Predor Karavanke ter izvajalce obvezne občinske javne službe za oskrbo s pitno vodo v občinah Jesenice in Kranjska Gora, ter
9. zagotoviti je treba monitoring podzemne vode, s katerim se spremlja vpliv gradnje in obratovanja predora na kakovost in količino podzemne vode.

(2) Ne glede na 6. točko prejšnjega odstavka se za rekonstrukcijo, vzdrževanje objekta in vzdrževalna dela v javno korist obstoječega železniškega predora lahko dopusti odvajanje odpadnih voda v vodotesnem mešanem sistemu, če ta dosega enako ali manjšo stopnjo tveganja kot pri ločenem sistemu in je iz analize tveganja za onesnaženje razvidno, da so zagotovljeni zaščitni ukrepi, s katerimi se preprečijo negativni vplivi na vodni režim ter stanje površinskih in podzemnih voda, zlasti na kakovost in količino podzemne vode, ter da je tveganje za onesnaženje zaradi tega posega sprejemljivo.«.

**KONČNA DOLOČBA**

**4. člen**

Ta uredba začne veljati petnajsti dan po objavi v Uradnem listu Republike Slovenije.

Št. 007-300/2019

Ljubljana, dne

EVA 2019-2550-0036

Vlada Republike Slovenije

Janez JANŠA

predsednik

**OBRAZLOŽITEV**

**K PREDLOGU UREDBE O SPREMEMBAH IN DOPOLNITVAH UREDBE O VODOVARSTVENEM OBMOČJU ZA VODNO TELO VODONOSNIKOV**

**NA OBMOČJU OBČINE JESENICE**

Predlog Uredbe o spremembah in dopolnitvah Uredbe o vodovarstvenem območju za vodno telo vodonosnikov na območju občine Jesenice je pripravljen na podlagi prvega odstavka v zvezi s tretjim odstavkom 74. člena Zakona o vodah (Uradni list RS, št. 67/02, 110/02 – ZGO-1, 2/04 – ZZdrI-A, 41/04 – ZVO-1, 57/08, 57/12, [100/13](http://www.uradni-list.si/1/content?id=115253), [40/14](http://www.uradni-list.si/1/content?id=117661), 56/15 in 65/20), ki določa, da vladazavaruje vodno telo, ki se uporablja za odvzem ali je namenjeno za javno oskrbo s pitno vodo, pred onesnaževanjem ali drugimi vrstami obremenjevanja, ki bi lahko vplivale na zdravstveno ustreznost voda ali njeno količino.

Pobudo za novelo Uredbe o vodovarstvenem območju za vodno telo vodonosnikov na območju občine Jesenice (Uradni list RS, št. 62/13 in 92/14; v nadaljevanju: uredba) je podalo ministrstvo, pristojno za prostor, in sicer na podlagi priprave državnega prostorskega načrta za nadgradnjo železniške proge Ljubljana–Kranj–Jesenice–državna meja na koridorju obstoječe železniške proge, saj se je izkazalo, da načrtovanje proge ni mogoče brez spremembe veljavne uredbe.

Načrtovanega novega predora, ki bo umeščen na skrajnem vzhodnem delu širšega vodovarstvenega območja zajetja Predor Karavanke, ni mogoče načrtovati zunaj VVO, ker mora biti novi predor povezan z obstoječim predorom (povezovalni hodniki, ubežni rovi v primeru požara).

Novela uredbe je pripravljena z namenom, da se v veljavni uredbi dopusti umestitev v prostor in gradnja novega železniškega predora za drugi tir železniške proge Ljubljana–Kranj–Jesenice–državna meja. Načrtovani novi predor bo umeščen na skrajnem vzhodnem delu širšega vodovarstvenega območja zajetja Predor Karavanke, izvajanje vzdrževanja objekta ter vzdrževalnih del v javno korist na železniški infrastrukturi.

V veljavni uredbi o VVO se z novelo uredbe nadomesti prvi odstavek 3. člena in sicer se sprememba nanaša na zbiranje podatkov vodnega katastra, kn so prikazani v digitalnem podatkovnem sloju.

Z novelo uredbe se ukinja peti odstavek 3. člena, saj se na podlagi spremenjenega prvega odstavka tega člena, zbirajo podatkovni sloji, ki so podlaga za odločanje v upravno pravnih postopkih.